b"\n_START_ARTICLE_\nKristian Jones\n_START_SECTION_\nKarriere\n_START_PARAGRAPH_\nJones tok s\xc3\xb8lvmedalje p\xc3\xa5 sprint under juniorverdensmesterskapet i orientering i \xc3\x85lborg i 2010. Han debuterte i verdenscupen i 2011. Hans f\xc3\xb8rste VM l\xc3\xb8p han i Vuokatti i 2013. Under VM i Sverige i 2016 tok Jones hele tre 4.-plasser. Han ble nummer fire p\xc3\xa5 den individuelle sprinten og l\xc3\xb8p p\xc3\xa5 Storbritannias lag som ble nummer fire b\xc3\xa5de p\xc3\xa5 stafett og sprintstafett. H\xc3\xb8ydepunktet i Jones' karriere kom under EM i sveitsiske Ticino i 2018. Da l\xc3\xb8p han inn til bronsemedalje p\xc3\xa5 sprinten bak hjemmefavorittene Matthias Kyburz og Daniel Hubmann, som delte gullmedaljen etter \xc3\xa5 ha l\xc3\xb8pt p\xc3\xa5 lik tid."